2025 m. lapkričio 13 d. Teisingumo Teismo (pirmoji kolegija) sprendimas byloje (Fővárosi Törvényszék (Vengrija) prašymas priimti prejudicinį sprendimą) JYSK Kereskedelmi Kft. / Nemzeti Élelmiszerlánc-biztonsági Hivatal
(Byla C-117/241, JYSK)
(Prašymas priimti prejudicinį sprendimą – Aplinka – Veiklos vykdytojų, pateikiančių rinkai medieną ir medienos produktus, pareigos – Reglamentas (ES) Nr. 995/2010 – Deramo patikrinimo sistemos naudojimas, taikymas ir periodinis vertinimas – 4 straipsnio 2 ir 3 dalys ir 6 straipsnis – Bendrovių grupė – Veiklos vykdytojo prieiga prie patronuojančiosios bendrovės taikomos ir vertinamos deramo patikrinimo sistemos arba stebėsenos organizacijos nustatytos ir šios patronuojančiosios bendrovės naudojamos deramo patikrinimo sistemos)
Proceso kalba: vengrų
Prašymą priimti prejudicinį sprendimą pateikęs teismas
Fővárosi Törvényszék
Šalys pagrindinėje byloje
Pareiškėja: JYSK Kereskedelmi Kft.
Atsakovė: Nemzeti Élelmiszerlánc-biztonsági Hivatal
Rezoliucinė dalis
2010 m. spalio 20 d. Europos Parlamento ir Tarybos reglamento (ES) Nr. 995/2010, kuriuo nustatomos veiklos vykdytojų, pateikiančių rinkai medieną ir medienos produktus, pareigos, 4 straipsnio 2 dalis, 3 dalies pirmas sakinys ir 6 straipsnio 1 dalis
turi būti aiškinami taip:
tam, kad bendrovių grupei priklausantis veiklos vykdytojas, kaip jis suprantamas pagal šio reglamento 2 straipsnio c punktą, įvykdytų jam pagal šias nuostatas tenkančias pareigas, nepakanka, kad jis turėtų prieigą prie šio reglamento 6 straipsnio 1 dalyje nurodytų DPS, kurią sukūrė, taiko ir vertina patronuojančioji bendrovė arba kurią sukūrė šio reglamento 8 straipsnyje nurodyta stebėsenos organizacija ir kuria naudojasi ši patronuojančioji bendrovė, elementų.
____________
1 OL C, C/2024/3057.